આ પ્રથાના નામે થતા ધંધાના મૂળ ઘણા ઊંડા છે. તેના માટે લોકોની માનસિકતા પણ જવાબદાર છે કે છોકરીઓને બોજ સમજે છે. કેટલાક ગામોમાં છોકરીઓની અછત છે. લોકો છોકરી જન્મતા જ મારી નાંખે છે. કેટલાક તો ગર્ભમાં જ તેને મારી નાખે છે .એ કારણે છોકરીઓની સંખ્યા ઘણી ઘટી ગઈ છે. સામે છોકરાઓની સંખ્યા વધી રહી છે અને તેના કારણે ઘણા છોકરાઓને કુંવારા રહેવું પડી રહ્યું છે. તેનો ફાયદો ઉઠાવતા કેટલાક લોકોએ પ્રથાના નામે પોતાના ઘરની છોકરીઓને ભાડે આપવાનો રીતસરનો ધંધો શરૂ કર્યો છે. તેનાથી તેમને સારી એવી કમાણી થઈ જાય છે. એવું નથી કે માત્ર કુંવારી યુવતીઓને ભાડે આપવામાં આવે છે, કેટલીક જગ્યાએ તો લોકો તેમની પત્નીઓને પણ ભાડે આપવા લાગ્યા છે.